**Стипендије Фондације Конрад Аденауер**

Фондација Конрад Аденауер расписала је конкурс за доделу стипендија за студенте који студирају у Републици Србији за академску 2021/22. годину

Стипендије су намењене друштвено или политички ангажованим и надареним студентима завршних година студија (од 3. године студија), постдипломцима и докторандима који студирају у Републици Србији.

Услови које кандидати морају задовољити:

* Минимална остварена просечна оцена на студијама 8,5;
* Добро знање енглеског или немачког језика;
* До 30 година старости у тренутку пријаве.

Стипендија у износу од 150 евра месечно исплаћује се у динарској противвредости у трајању од 12 месеци. Поред финансијске подршке, стипендистима је омогућена додатна едукација кроз различите активности у организацији Фондације.

Рок за достављање пријаве је **30. април 2021 године.**

Текст конкурса можете погледати овде.

Пријавни формулар можете преузети овде.

За све додатне информације се можете обратити путем имејла на адресу katarina.pesic@kas.de.